Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: a számviteli törvényben, illetve az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendeletben
Paragraph Index: 2082

(3) Ha a könyvvizsgáló a felülvizsgálat során megállapítja, hogy a konszolidált éves költségvetési beszámoló a konszolidálásba bevont államháztartás szervezeteinek együttes vagyoni, pénzügyi és jövedelmi helyzetérõl megbízható és valós képet ad, a felülvizsgálat során sem törvénysértést, sem szabálytalanságot nem tapasztalt és ezért a konszolidált éves költségvetési beszámolóban foglaltakkal egyetért, a konszolidált éves költségvetési beszámolóhoz kapcsolódóan a független könyvvizsgálói jelentésben a következõket is tartalmazó hitelesítõ záradékot ad: „A könyvvizsgálat során a konszolidált éves költségvetési beszámolót, annak részeit és tételeit, azok bizonylati alátámasztását az érvényes nemzeti könyvvizsgálati standardokban foglaltak szerint felülvizsgáltam, és ennek alapján elegendõ és megfelelõ bizonyosságot szereztem arról, hogy a konszolidált éves költségvetési beszámolót a számviteli törvényben, illetve az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendeletben foglaltak és az általános számviteli elvek figyelembevételével állították össze. A konszolidált éves költségvetési beszámoló a konszolidálásba bevont államháztartás szervezetei együttes vagyoni, pénzügyi és jövedelmi helyzetérõl megbízható és valós képet ad.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes